techiaith/cofnodycynulliad_en-cy huggingface dataset:
English: Minister, I very much welcome this and what's been achieved through the co-operation agreement. I certainly welcome also the appointment of Professor Evans, and I look forward as an elected Member to contributing to that. I was reassured by your commitment - because, obviously, we haven't seen the terms of reference as Members yet - that the voices and experiences of those victims will be able to feed into this process. That's very welcome. I should support Janet Finch-Saunders in terms of the independent inquiry comment she made, as I was the instigator of that petition in a different role. This is different to that petition, in being a review, but, obviously, there is much to welcome that we are now finally being able to work in collaboration to ensure that lessons are learnt to inform the future, because, after all, it's not about apportioning blame, but ensuring communities feel safe in their homes, and businesses are secure in the future. I just wanted to ask for clarification on one matter. You've mentioned the section 19 report, and as you'll be aware not all section 19 reports have been published yet, and also, where they have been published, residents aren't necessarily content with those reports. Also, flood investigation reports are currently not required to be published, so will those also feed into this review so that those are considered so that we also consider how we are completely transparent about these reports in the future?
Welsh: Gweinidog, rwy'n croesawu hyn yn fawr a'r hyn sydd wedi'i gyflawni drwy'r cytundeb cydweithio. Rwy'n sicr yn croesawu penodiad yr Athro Evans hefyd, ac edrychaf ymlaen fel Aelod etholedig at gyfrannu at hynny. Fe'm calonogwyd gan eich ymrwymiad - oherwydd, yn amlwg, nid ydym wedi gweld y cylch gorchwyl fel Aelodau eto - y bydd lleisiau a phrofiadau'r dioddefwyr hynny'n gallu cyfrannu at y broses hon. Mae hynny i'w groesawu'n fawr. Dylwn gefnogi Janet Finch-Saunders o ran y sylw a wnaeth am yr ymchwiliad annibynnol, gan mai fi ddechreuodd y ddeiseb honno mewn swyddogaeth wahanol. Mae hyn yn wahanol i'r ddeiseb honno, gan mai adolygiad ydyw, ond, yn amlwg, mae llawer i'w groesawu ein bod yn awr o'r diwedd yn gallu gweithio ar y cyd i sicrhau bod gwersi'n cael eu dysgu i lywio'r dyfodol, oherwydd, wedi'r cyfan, nid yw'n ymwneud â dosrannu bai, ond sicrhau bod cymunedau'n teimlo'n ddiogel yn eu cartrefi, a bod busnesau'n ddiogel yn y dyfodol. Dim ond eisiau gofyn oeddwn i am eglurhad ar un mater. Rydych chi wedi sôn am adroddiad adran 19, ac fel y gwyddoch chi, nid yw pob adroddiad adran 19 wedi eu cyhoeddi eto, a hefyd, lle maen nhw wedi eu cyhoeddi, nid yw trigolion o reidrwydd yn fodlon â'r adroddiadau hynny. Hefyd, nid yw'n ofynnol cyhoeddi adroddiadau ymchwiliadau llifogydd ar hyn o bryd, felly a fydd y rheini hefyd yn cyfrannu at yr adolygiad hwn fel y caiff y rheini eu hystyried fel ein bod hefyd yn ystyried sut yr ydym ni'n gwbl dryloyw am yr adroddiadau hyn yn y dyfodol?
English: Thank you for your statement, Minister, and I'd also like to place on record my thanks to you for the work that you've done to date to work with communities to reduce vulnerability to the increased risk of flooding that we see as a result of climate change and for your announcement of over £71 million, the largest ever package of investment in Wales to reduce flood risk. In your statement, you referred to section 19 investigations enabling local authorities to improve data models. I'd like to seek some clarification here as to who is responsible for building and maintaining these data models. My understanding was that this fell under the remit of Natural Resources Wales, so I'd welcome some further explanation on that. Secondly, I'd like to raise the issue that, during the storms of 2020, some communities, such as Cynon Valley, experienced devastating flooding from rivers for which there was no previous data held. In my discussions with NRW, I've been told that this absence of data is a complete barrier to being able to build a case to successfully bid for flood defences. So, I'd like to ask what work is being done by Welsh Government to ensure these communities are not at a disadvantage in gaining protection from future flooding when the existence of prior data is currently key to working up a successful case for flood defence funding.
Welsh: Diolch am eich datganiad, Gweinidog, a hoffwn hefyd ddiolch ar goedd i chi am y gwaith yr ydych chi wedi'i wneud hyd yma i weithio gyda chymunedau i leihau'r perygl cynyddol o lifogydd a welwn o ganlyniad i newid hinsawdd ac am eich cyhoeddiad o dros £71 miliwn, y pecyn buddsoddi mwyaf erioed yng Nghymru i leihau'r perygl o lifogydd. Yn eich datganiad, fe wnaethoch chi gyfeirio at ymchwiliadau adran 19 sy'n galluogi awdurdodau lleol i wella modelau data. Hoffwn ofyn am eglurhad yma ynghylch pwy sy'n gyfrifol am greu a chynnal y modelau data hyn. Yn ôl yr hyn a ddeallaf, roedd hyn yn dod o dan gylch gwaith Cyfoeth Naturiol Cymru, felly byddwn yn croesawu eglurhad pellach ar hynny. Yn ail, hoffwn godi'r mater bod rhai cymunedau, fel Cwm Cynon, yn ystod stormydd 2020, wedi profi llifogydd dinistriol o afonydd nad oedd data blaenorol yn cael eu cadw ar eu cyfer. Yn fy nhrafodaethau â Cyfoeth Naturiol Cymru, dywedwyd wrthyf fod y diffyg data hwn yn rhwystr llwyr i allu adeiladu achos i wneud cais llwyddiannus am amddiffynfeydd rhag llifogydd. Felly, hoffwn ofyn pa waith sy'n cael ei wneud gan Lywodraeth Cymru i sicrhau nad yw'r cymunedau hyn o dan anfantais o ran cael eu hamddiffyn rhag llifogydd yn y dyfodol pan fo bodolaeth data blaenorol yn allweddol ar hyn o bryd i lunio achos llwyddiannus dros ariannu amddiffynfeydd rhag llifogydd.
English: Thank you very much for that, Vikki, and thank you for your kind words. So, part of what we're looking at is who is responsible for which bit of this, where does the data come from, who is responsible for collating and holding it and so on, and, as I said, we've got a number of split responsibilities. It may well be that it comes back with, 'That's good, but you need to do x, y, z', or, 'That's not good and it should be with a particular agency.' So, that is one of the things that we want to have a look at. And also, at the moment, a section 19 report informs the work of the authority that produces it: should it be wider than that? What are the lessons to be learnt across boundaries and all that kind of thing? And then, the last one is: what is the role of the local community in feeding that in? They're not experts, but they have lived experience of it. So, we expect, in the various reviews that are undertaken, those issues will come back out to us as part of that. And then I have had a really good conversation with NRW about what's called the baseline review of the work that they do, to go through all of the resources currently available to them, where they're currently deployed, whether that's optimal or not and how they can be redeployed towards our priorities, and we're doing a piece of work about how their funding works in terms of income and so on, which I hope to report on to the Senedd later in the summer, which I think will clarify some of those issues as well.
Welsh: Diolch yn fawr am hynny, Vikki, a diolch am eich geiriau caredig. Felly, rhan o'r hyn yr ydym yn edrych arno yw pwy sy'n gyfrifol am ba ran o hyn, o ble y daw'r data, pwy sy'n gyfrifol am ei gasglu a'i gadw ac yn y blaen, ac, fel y dywedais, mae gennym ni nifer o gyfrifoldebau sydd wedi eu rhannu. Mae'n ddigon posibl mai'r neges fydd, 'Mae hynny'n dda, ond mae angen i chi wneud x, y, z', neu, 'Nid yw hynny'n dda ac asiantaeth benodol ddylai fod yn gyfrifol amdano.' Felly, dyna un o'r pethau yr ydym ni am gael golwg arno. A hefyd, ar hyn o bryd, mae adroddiad adran 19 yn llywio gwaith yr awdurdod sy'n ei gynhyrchu: a ddylai fod yn ehangach na hynny? Beth yw'r gwersi i'w dysgu ar draws ffiniau ac ati? Ac yna, yr un olaf yw: beth yw rhan y gymuned leol wrth gyfrannu at hynny? Dydyn nhw ddim yn arbenigwyr, ond mae ganddyn nhw brofiad o fyw gyda hynny. Felly, rydym yn disgwyl, yn y gwahanol adolygiadau a gynhelir, y bydd y materion hynny'n dod yn ôl atom yn rhan o hynny. Ac yna rwyf wedi cael sgwrs dda iawn gyda Cyfoeth Naturiol Cymru am yr hyn a elwir yn adolygiad sylfaenol o'r gwaith a wnânt, i fynd drwy'r holl adnoddau sydd ar gael iddynt ar hyn o bryd, lle cânt eu defnyddio ar hyn o bryd, p'un ai hynny yw'r defnydd gorau ai peidio a sut y gellir eu hadleoli tuag at ein blaenoriaethau, ac rydym yn gwneud darn o waith am sut mae eu cyllid yn gweithio o ran incwm ac yn y blaen, yr wyf yn gobeithio adrodd arnynt i'r Senedd yn ddiweddarach yn yr haf, a fydd, yn fy marn i, yn egluro rhai o'r materion hynny hefyd.
English: Diolch. Minister, thank you for your statement today. I have the fortune of representing the beautiful town or village of Llanfair Talhaearn in Clwyd West, but, unfortunately, that is a community that has experienced flooding on five occasions since 2008. On each of those occasions, there have been reports and investigations and recommendations made, including recommendations in 2012 to undertake some capital investment on the flood defences in that community. They're only just now implementing the second phase of those recommendations and the works that need to be done. It's 10 years on, Minister, and, in that intervening period, that community has been flooded again, most recently, of course, in early 2020, in February 2020. What action is the Welsh Government going to take through this review and anything that comes out of it to make sure that, when recommendations are made to improve defences, they're actually delivered in a timely manner, not a decade? You said you don't want this review to take a decade to do its work; I don't want NRW to be taking a decade to implement much-needed improvements to flood defences in villages like Llanfair Talhaearn in the future.
Welsh: Diolch. Gweinidog, diolch am eich datganiad heddiw. Rwy'n ddigon ffodus o gynrychioli tref neu bentref prydferth Llanfair Talhaearn yng Ngorllewin Clwyd, ond, yn anffodus, mae honno'n gymuned sydd wedi dioddef llifogydd bum gwaith ers 2008. Ar bob un o'r achlysuron hynny, cafwyd adroddiadau ac ymchwiliadau ac argymhellion, gan gynnwys argymhellion yn 2012 i wneud rhywfaint o fuddsoddiad cyfalaf ar yr amddiffynfeydd rhag llifogydd yn y gymuned honno. Dim ond yn awr y maent yn gweithredu ail gam yr argymhellion hynny a'r gwaith y mae angen ei wneud. Mae 10 mlynedd ers hynny, Gweinidog, ac, yn y cyfamser, mae'r gymuned honno wedi dioddef llifogydd eto, yn fwyaf diweddar, wrth gwrs, yn gynnar yn 2020, ym mis Chwefror 2020. Beth mae Llywodraeth Cymru yn mynd i'w wneud drwy'r adolygiad hwn ac unrhyw beth sy'n deillio ohono i sicrhau, pan wneir argymhellion i wella amddiffynfeydd, eu bod yn cael eu cyflawni mewn modd amserol, nid degawd? Fe wnaethoch chi ddweud nad ydych am i'r adolygiad hwn gymryd degawd i wneud ei waith; nid oes arnaf eisiau i Cyfoeth Naturiol Cymru gymryd degawd i weithredu gwelliannau y mae mawr eu hangen i amddiffynfeydd rhag llifogydd mewn pentrefi fel Llanfair Talhaearn yn y dyfodol.
English: Yes, well, I'm glad it's happening now, anyway, Darren Millar, and it is very beautiful, you're quite right, and I'm very glad for the residents that that flood defence is going ahead. So, part of the announcement I've just made is the announcement of the increased funding for capital works, differences when working with our local authorities to make sure that we have a priority set of works that need to go ahead, and they'll be informed by the various reports that come out. We also, as part of the TAN 15 pause and review, have asked all the local authorities in Wales to produce a serious flood containment assessment. So, it will assess the risk in their area and it will put forward a programme over the next 20 or so years of flood defences and other natural flood mitigation, risks and so on, to enable the security of people in their homes and also additional development where that's necessary or appropriate. So, I hope that we've improved that very significantly. I don't know why it took 10 years - I don't have enough information to be able to comment on that - but I think what I've announced today will significantly improve both the pipeline of flood programmes and the ability of the local authority to both assess the priority need and put those in place.
Welsh: Ydw, wel, rydw i'n falch ei fod yn digwydd nawr, beth bynnag, Darren Millar, ac mae'n hardd iawn, rydych chi'n llygad eich lle, ac rydw i'n falch iawn i'r trigolion fod yr amddiffyniad hwnnw rhag llifogydd yn mynd rhagddo. Felly, rhan o'r cyhoeddiad rwyf i newydd ei wneud yw'r cyhoeddiad am y cynnydd yn y cyllid ar gyfer gwaith cyfalaf, gwahaniaethau wrth weithio gyda'n hawdurdodau lleol i sicrhau bod gennym ni set â blaenoriaeth o waith mae angen iddyn nhw fynd rhagddynt, a byddan nhw'n cael eu llywio gan yr adroddiadau amrywiol a ddaw i'r amlwg. Rydym ni hefyd, fel rhan o'r broses o oedi ac adolygu TAN 15, wedi gofyn i bob awdurdod lleol yng Nghymru gynhyrchu asesiad difrifol o'r achosion o reoli llifogydd. Felly, bydd yn asesu'r risg yn eu hardal a bydd yn cyflwyno rhaglen dros yr 20 mlynedd nesaf o amddiffynfeydd rhag llifogydd a dulliau lliniaru llifogydd naturiol eraill, risgiau ac yn y blaen, i alluogi diogelwch pobl yn eu cartrefi a hefyd datblygiadau ychwanegol pan fo hynny'n angenrheidiol neu'n briodol. Felly, gobeithio ein bod ni wedi gwella hynny'n sylweddol iawn. Dydw i ddim yn gwybod pam y cymerodd 10 mlynedd - nid oes gen i ddigon o wybodaeth i allu gwneud sylwadau ar hynny - ond rwy'n credu y bydd yr hyn rwyf fi wedi'i gyhoeddi heddiw yn gwella'n sylweddol y llif o raglenni llifogydd a gallu'r awdurdod lleol i asesu'r angen blaenoriaethol a rhoi'r rheini ar waith.
English: The next statement, therefore, is the statement by the Minister for Social Justice, an update on Ukraine, and I call on the Minister to make the statement. Jane Hutt.
Welsh: Y datganiad nesaf, felly, yw'r un gan y Gweinidog Cyfiawnder Cymdeithasol ar ddiweddariad ar Wcráin, a dwi'n galw ar y Gweinidog i wneud y datganiad hwnnw. Jane Hutt.
English: Can I, too, thank the Minister for her leadership, and of course the leadership of the Counsel General? I think that I speak on behalf of all of the Chamber when I say that we are very grateful for what you have done on this issue, and we are also very grateful to you for continuously updating the Chamber orally as well. Minister, given our commitment as a nation of sanctuary, can you outline to the Members of the Senedd today just how the third sector has supported and worked with volunteers, and those fleeing Ukraine?
Welsh: A gaf innau hefyd ddiolch i'r Gweinidog am ei harweinyddiaeth, ac wrth gwrs am arweinyddiaeth y Cwnsler Cyffredinol? Rwy'n credu fy mod yn siarad ar ran y Siambr gyfan pan fyddaf i'n dweud ein bod ni'n ddiolchgar iawn am yr hyn yr ydych chi wedi'i wneud ar y mater hwn, ac rydym ni hefyd yn ddiolchgar iawn i chi am ddiweddaru'r Siambr yn barhaus ar lafar hefyd. Gweinidog, o ystyried ein hymrwymiad fel cenedl noddfa, a allwch chi amlinellu i Aelodau'r Senedd heddiw sut mae'r trydydd sector wedi cefnogi a gweithio gyda gwirfoddolwyr, a'r rhai sy'n ffoi o Wcráin?
English: Can I thank you, Minister, for your statement? It was very welcome. Thank you for your commitment to this cause. I know you're doing a huge amount in this regard. You've answered some of my key questions, which were about education and screening. They were captured well and I thank you for the deeper understanding of the situation we seem to be facing. But I am having constituents who are contacting me quite often now about some of these concerns. There seems to be, perhaps, a lack of communication back to them to help them understand why some of these things might be happening. Perhaps that's an area, together with the education Minister, that you could look at - trying to articulate better for those people who are helping to look after those children. I had one constituent who has had a Ukrainian child with them now for a month. They've gone through all of the screening and they have a place in school, but they're still unable to access school for some reason - again, a communication issue, I'm sure. But, Minister, you've answered my questions around screening and why the difference between primary and secondary. I thank you for that and thank you for the work that's going on.
Welsh: A gaf i ddiolch i chi, Gweinidog, am eich datganiad? Roedd i'w groesawu'n fawr. Diolch am eich ymrwymiad i'r achos hwn. Rwy'n gwybod eich bod chi'n gwneud llawer iawn yn hyn o beth. Rydych chi wedi ateb rhai o fy nghwestiynau allweddol, a oedd yn ymwneud ag addysg a sgrinio. Cawson nhw eu cwmpasu'n dda ac rwy'n diolch i chi am y ddealltwriaeth ddyfnach o'r sefyllfa yr ydym ni'n ei hwynebu i bob golwg. Ond rwy'n cael etholwyr yn cysylltu â mi'n eithaf aml yn awr am rai o'r pryderon hyn. Mae'n ymddangos, efallai, fod diffyg cyfathrebu yn ôl iddyn nhw i'w helpu i ddeall pam y gallai rhai o'r pethau hyn fod yn digwydd. Efallai fod hwnnw'n faes, ynghyd â'r Gweinidog addysg, y gallech chi edrych arno - gan geisio cyfleu'n well i'r bobl hynny sy'n helpu i ofalu am y plant hynny. Roedd gen i un etholwr sydd wedi bod â phlentyn o Wcráin gyda nhw nawr am fis. Maen nhw wedi mynd drwy'r holl sgrinio ac mae ganddyn nhw le yn yr ysgol, ond nid ydyn nhw'n gallu cael mynediad i'r ysgol am ryw reswm o hyd - unwaith eto, mater cyfathrebu, rwy'n siŵr. Ond, Gweinidog, rydych chi wedi ateb fy nghwestiynau ynghylch sgrinio a pham y gwahaniaeth rhwng ysgolion cynradd ac uwchradd. Diolch i chi am hynny a diolch i chi am y gwaith sy'n mynd rhagddo.
English: Thank you very much, Peter Fox. Can I just say again that it is the local authorities who have got to take the responsibility in terms of admissions to schools? They've got clear guidance. Obviously, therefore, in terms of that contact, you are important as a bridge to make that contact happen.
Welsh: Diolch yn fawr iawn, Peter Fox. A gaf i ddweud eto mai'r awdurdodau lleol sydd wedi gorfod cymryd y cyfrifoldeb o ran derbyniadau i ysgolion? Mae ganddyn nhw ganllawiau clir. Yn amlwg, felly, o ran y cyswllt hwnnw, rydych chi'n bwysig fel pont i wneud i'r cyswllt hwnnw ddigwydd.
English: Can I thank you, Minister, for the regularity of these briefings? Obviously, it is a fast-moving situation, and I think that is reflected with the response and regularity here. I just wanted to reference two things briefly. It was obviously great to see the emphasis with English language tuition; what does this mean in terms of access to Welsh language immersion as well? Because obviously families will be all over Wales. Some will, hopefully, as we've seen with different people coming to Wales in the past, be immersed in the Welsh language, as we saw with the Urdd. So, just a question in terms of that bilingual welcome and opportunity. Also, I just wanted to raise the issue of people without passports currently in Ukraine. I have been contacted by a number of people who are trying to support those. Obviously, the UK Government is placing a big emphasis that people must have passports in order to be able to come here, whereas other countries are not placing that same restriction. Obviously, if you're fleeing a war, being able to take all your documents is not something that's quite as easy, and also some people may not have had passports in the first place and are trying to secure those now. So, I just wanted to ask: what support is Welsh Government currently providing in assisting those without a passport for a whole array of reasons in Ukraine so that they are able to reach here safely?
Welsh: A gaf i ddiolch ichi, Gweinidog, am gysondeb y papurau briffio hyn? Yn amlwg, mae'n sefyllfa sy'n symud yn gyflym, ac rwy'n credu bod hynny'n cael ei adlewyrchu gyda'r ymateb a'r cysondeb hwn. Roeddwn i am gyfeirio at ddau beth yn fyr. Roedd hi'n amlwg yn wych gweld y pwyslais gyda gwersi Saesneg; beth mae hyn yn ei olygu o ran y gallu i gael gwersi trochi yn y Gymraeg hefyd? Oherwydd mae'n amlwg y bydd teuluoedd ledled Cymru. Bydd rhai, gobeithio, fel rydym ni wedi'i weld gyda gwahanol bobl yn dod i Gymru yn y gorffennol, yn cael eu trochi yn y Gymraeg, fel y gwelsom gyda'r Urdd. Felly, dim ond cwestiwn o ran y croeso a'r cyfle dwyieithog hwnnw. Hefyd, roeddwn i eisiau codi mater y bobl heb basbortau yn Wcráin ar hyn o bryd. Mae nifer o bobl wedi cysylltu â mi sy'n ceisio cefnogi'r rheini. Yn amlwg, mae Llywodraeth y DU yn rhoi pwyslais mawr ar y ffaith bod yn rhaid i bobl fod yn meddu ar basbort er mwyn gallu dod yma, ond nid yw gwledydd eraill yn gosod yr un cyfyngiad. Yn amlwg, os ydych chi'n dianc rhag rhyfel, nid yw gallu dod â'ch holl ddogfennau yn rhywbeth sydd mor hawdd, a hefyd efallai nad yw rhai pobl wedi cael pasbortau yn y lle cyntaf ac yn ceisio sicrhau'r rheini nawr. Felly, roeddwn i eisiau gofyn: pa gymorth mae Llywodraeth Cymru yn ei ddarparu ar hyn o bryd i gynorthwyo'r rheini sydd heb basbort am amrywiaeth eang o resymau yn Wcráin er mwyn iddynt allu cyrraedd yma'n ddiogel?
English: Thank you very much, Russell George. We do understand how important people's pets are to them and so we want to do everything we can to ensure that people who are seeking refuge in Wales are reunited - you've given one example - with their pets because they have been in quarantine. This is something, again, that I raised at a three-nations meeting last Thursday, and we're going to put this on the agenda when we meet again with the Ministers to look at how we're handling this. But I just have to say that we're in consultation with not just UK Government, but Public Health Wales, the Animal and Plant Health Agency and our local authorities about how we can best support those who bring pets with them. Obviously, it is about safeguarding animal and public health. I just need to say that, before arriving, Ukrainians should contact the Animal and Plant Health Agency. And, of course, our contact centre, 24/7, is dealing with these issues, and we have been supporting refugees to ensure that their pets can come with them.
Welsh: Diolch yn fawr iawn, Russell George. Rydym ni'n deall pa mor bwysig yw anifeiliaid anwes pobl iddyn nhw ac felly rydym ni am wneud popeth o fewn ein gallu i sicrhau bod pobl sy'n ceisio lloches yng Nghymru yn cael eu hailuno - rydych chi wedi rhoi un enghraifft - gyda'u hanifeiliaid anwes am eu bod wedi bod mewn cwarantin. Mae hyn yn rhywbeth, unwaith eto, rydw i wedi'i godi mewn cyfarfod tair gwlad ddydd Iau diwethaf, ac rydym ni'n mynd i roi hyn ar yr agenda pan fyddwn ni'n cyfarfod eto â'r Gweinidogion i edrych ar sut rydym ni'n ymdrin â hyn. Ond mae'n rhaid i mi ddweud ein bod yn ymgynghori nid yn unig â Llywodraeth y DU, ond Iechyd Cyhoeddus Cymru, yr Asiantaeth Iechyd Anifeiliaid a Phlanhigion a'n hawdurdodau lleol ynglŷn â'r ffordd orau o gefnogi'r rhai sy'n dod ag anifeiliaid anwes gyda nhw. Yn amlwg, mae'n ymwneud â diogelu iechyd anifeiliaid a'r cyhoedd. Nid oes ond angen i mi ddweud, cyn cyrraedd, y dylai pobl o Wcráin gysylltu â'r Asiantaeth Iechyd Anifeiliaid a Phlanhigion. Ac, wrth gwrs, mae ein canolfan gyswllt, 24/7, yn delio â'r materion hyn, ac rydym ni wedi bod yn cefnogi ffoaduriaid i sicrhau y gall eu hanifeiliaid anwes ddod gyda nhw.